Síðsta vikuskifti í juni fáa vit forvitnisliga vitjan í Filadelfia. Tað er senior pastorparið „Eric og Candace Johnson“ úr Bethel í Redding, California, ið koma á vitjan. Bethel samkoman er vorðin heimskend seinastu árini vegna áhaldandi veking í fleiri ár. Fyrsti kunnleikin, eg fekk um tað, ið hendir í Redding, var gjøgnum bókina „When Heaven Invades Earth“, skrivað av Bill Johnson, ið er pápi Eric Johnson. Bókin var so hugvekjandi og eggjandi, at eg fór at finna aðrar bøkur av Bill Johnson, og seinni fann eg talur bæði av Bill Johnson, Kris Valloton, Danny Silk, Eric Johnson og fleiri øðrum. Í apríl/mei 2012 var eg og vitjaði samkomu teirra, og varð eg ógvuliga gripin av teirra sterka focus á nærveru Guds, tilbiðjan og lovsang. Tað var so undurfult at kenna eitt umhvørvi, sum angar av himmalskari atmosferu. Teirra fokus á Guds nærveru hevur ført til nógv undurverk, og m. a. kanst tú á „youtube. com“ síggja „Glory Cloud“, har nærvera Heilaga Andans manifesterar seg á ein serligan og sjónligan hátt. Bill Johnson er heimskendur. Hann hevur ferðast kring allan heimin, men hevur seinastu árini minka um ferðir sínar, og nú er tað meir og meir Eric Johnson–sonurin–ið ferðast, og er stórur eftirspurningurin eftir honum. Hetta hevur m. a. gjørt, at vit ikki hava fingið vitjan frá Redding fyrr enn nú. Fyri okkum føroyingar er hetta ein heldur keðilig tíð, tá flestu føroyingar hesa tíðina av árinum eru á veg í summarfrí í útlondum. Vit hava tó valt at taka av vitjanini, og vóna harvið at tey kunnu koma skjótt aftur, og møguliga eisini aðrar tænastur úr Redding. Stevnan byrjar fríggjakvøldið 27. juni kl. 20.00 og heldur fram leygardagin við 3 sektiónum: kl. 10.00, kl. 14.00 og kl. 19.00, sum er seinasta stevnumøti. Stevnugjaldið er kr. 300 pr. persón og kann gjaldast, tá møtt verður ella við at flyta peningin á kontu í Eik Banka nr. 9181-423.554. 3. Umframt lovsangshópin í Filadelfia, fara lovsangsbólkarnir úr Libanon í Sørvági og Oasuni í Hoyvík at luttaka. Sunnumorgun kl. 11.00 talar Eric á møtinum, ið er alment. Vit vænta at Candace Johnson fer at hava orðið á onkrum av fundunum, men hetta hava vit heitt á tey um at avgera sjálvi. Vit gleða okkum almikið til hesa vitjan, og vit vóna at hølir okkara verða fylt á tremur. Øll eru hjartaliga vælkomin. Seminar um Ísrael 17. mai Hósdagur, 01 Mai 2014 09: 21 14. mai verður ísraelska tjóðin 66 ár og í tí sambandi verður ísrael-seminar leygardagin 17. mai kl. 10 í Filadelfia í Havn. At vit liva í háprofetiskum tíðum er nokk eingin í iva um. Eitt av sterkastu tíðarteknum nakrantíð–jødiska fólkið og Ísrael–eru komin heim aftur og gjørdu tað, ið eingin nærum tordi at droyma um, nevniliga uppfyltu profetiska orðið og gjørdist tjóð aftur í 1948. Sostatt uppfyltu tey bókstaviliga orð Bíbliunnar, ið vóru søgd fyri túsundum av árum síðani við profetarnar. Men ikki bara komu tey heim aftur. Sjálvt hebraiska málið, ið hevði ligið í dvala stóra partin av 2000 árum–gjørdist vanliga mál teirra aftur. Ein uppreisn hendi, ikki bert við teirra Messiasi fyri 2000 árum síðani, men eisini móðurmál teirra reis upp aftur–kunnu vit siga–frá deyðum–og gjørdist livandi mál teirra, ið verður tosað av hvørjum mansbarni í Ísrael í dag. Eitt undur–uttan sín líka. Zak. 12: 2-3 2: Eg geri Jerúsalem til sløðriskál fyri øll fólkasløgini rundan um tað; eisini Juda skal fáa av at vita, táið Jerúsalem verður kringsett. 3: Tann dag skal Eg gera Jerúsalem til hav fyri øll fólkasløg; ein og hvør, ið roynir at lyfta tí, skal særa seg sjálvan. Øll fólkasløg á jørðini skulu savnast móti tí. Set henda dagin av fyri at fáa meira at vita, hvat hendir á profetiska pallinum–politiskt eins væl og andaliga. Vit liva á seinastu døgum og Ísrael og jødiska fólkið eru Guds stóra tímaglas fyri henda heim. Ger teg til reiðar til endatíðina. Hon er her. Tú ert partur av henni. Tað er av stórum týdningi, at vit sum kristin vita, hvat liggur fyri framman–eisini viðvíkjandi jødiska fólkinum og Ísrael. So í samband við, at Ísrael er 66 ár í ár verður seminar leygardagin 17. mai frá kl. 10 til 15. Seminarið er býtt upp í 4 partar, har høvi eisini er at fáa kaffi og ábit. Kostnaðurin er kr. 50/-fyri hvønn. Ikki er neyðugt at tekna seg. Undirvísari verður Fríðtór Debes. Fríðtór Debes Fyrilestur um forfylgd kristin í Miðeystri Leygardagur, 19 Apríl 2014 10: 30 verður í Norðurlandahúsinum sunnudagin 27. Apríl kl. 16. Kostnaður: 165 kr. Fyri lesandi: 120 kr. Í dag eru umleið fýra prosent eftir. Tey rýma undan forfylging, diskriminatión, álopum og hóttanum, og fyri mong kristin hevur tann sonevndi arabiski uppreisturin, sum byrjaði á vári í 2011, einans verra um støðuna. Amnesty International, Angela Merkel, tíðarritið Newsweek og aðrar globalar røddir hava seinastu mánaðirnar rópt varskó. Einum stríði, sum ikki er teirra. Seinastu árini hevur Klaus Wivel, sum er rithøvundur, journalistur og korrespondentur á donsku Weekendavísini, ferðast millum tey kristnu í Miðeystri og skjalfest teirra lagnur. Í Gaza-geiranum, á Vestara áarbakka, í Libanon, Egyptalandi og Irak hevur hann tosað við kvinnur og menn, gomul og ung, prestar og aktivistar, sum øll hava rindað kostnaðin fyri at hoyra til ein minniluta, og sum øll hava ein felags ótta fyri at vera noydd til at rýma. Men hví fór Wivel í holt við sína ferð ígjøgnum Miðeystur? Hvat er endamálið við bókini? Hví skriva eina bók um forfylgd kristin, tá so nógvir aðrir bólkar eisini verða forfylgdir? Politiken:“ Forfærdende og intense beretninger om gru og afmægtig hævngerrighed, sekterisk vold, afbrænding af kirker og fordrivelse af kristne.” Information:“ En velskrevet og højst læseværdig bog.”